Lokatiiva

Lokatiiva lea kásus dahjege sadjehápmi. Kásus čájeha makkár doaibma nomenis lea cealkagis. Lokatiiva muitala dábálaččat ahte juoga lea báikkis dahje vuolgá báikkis eret, dahje geas dahje mas juoga boahtá: Mánát leat skuvllas. Mánát bohtet skuvllas. Mun ožžon áhčis niibbi. Mii gulaimet rádios ođđasiid. Kásus sáhttá maid muitalit oamasteami: Nieiddas leat ollu girjjit.

 Davvisámegiela lokatiiva 

Davvisámegiela lokatiivvahttps://web.archive.org/web/20210802125130/https://oahpa.no/sme/gramm/substantiv.html#K%C3%A1sus ovttaidlogu geažus lea -s: eatnis. Máŋggaidlogu geažus lea -in: etniin. Davvisámegiela máŋggaidlogu lokatiiva ja ovttaidlogu komitatiiva leaba álo seammaláganat.

Davvisámegielas gávdnojit lokatiiva-vearbbat, mat gáibidit ahte substantiiva lea lokatiivvas. Dábálaš lokatiiva-vearbbat leat beroštit, ballat ja heaitit: Mun beroštan dus. Heaitte dádjumis!. Mánát balle beatnagis.

 Bárrastávval-, bárahisstávval- ja kontrakšuvdnasubstantiivvat 

Bárrastávvalsubstantiivvas lea geahnohis dássi, gusas (gussa). Diftoŋga njuolgá bárrastávvalsubstantiivvain main lea '-i' loahpas: guolis.

Bárahisstávvalsubstantiivvas lea gievrras dássi: nissonis (nisu).

Kontrakšuvdnasubstantiivvas lea gievrras dahje liigegievrras dássi, ja diftoŋga njuolgá: bohccos (boazu).

LOKATIIVAmáttaovttaidlohkumáŋggaidlohkuBárrastávvalsubstantiivaguolliguolisguliinBárahisstávvalsubstantiivačálačállagisčállagiinKontrakšuvdnasubstantiivaboazubohccosbohccuin

 Gáldut 

Kategoriija:Kásusat
Kategoriija:Davvisámegiela morfologiija